K O R R A L D U S

Haapsalu,			25. juuli 2007 nr 542

Loa andmine ürituse Ülemaailmse Harmoonia
Jooksu korraldamiseks 

Läbi vaadanud Haapsalu Linnavalitsuse haridus- ja kultuuriosakonna 19.07.2007 taotluse (reg nr 14-1.6/3956, edaspidi Korraldaja) ürituse Ülemaailmne Harmoonia Jooks korraldamiseks Haapsalu linnas ning juhindudes spordiseaduse § 21, kohaliku omavalitsuse korralduse seaduse § 6 lg 3 p 2, § 30 lg 1 p 3, Haapsalu põhimääruse § 35 lg 1 p 2, Haapsalu linna avaliku korra eeskirja punktist 4.3 ja haldusmenetluse seadusest Haapsalu Linnavalitsus 

k o r r a l d a b:

1.	Lubada korraldada Haapsalu linnas 30.juulil kella 20.00-21.00 ja 31.juulil 2007 kella 09.00-10.00 ürituse Ülemaailmne Harmoonia Jooks järgmiselt: 
-	30.juulil jõuab rahvusvaheline jooksumeeskond (2 autot ja 14 jooksjat) praamiga Rohukülla kell 20.00 ja sealt kell 20.30 Haapsallu ning mööda peatänavat joostakse Vanalinna Bowlingusse, kus on ööbimispaik;
-	31.juulil kell 09.00 on tervitustseremoonia Haapsalu Piiskopilinnuses ning kell 09.30 jätkab jooksumeeskond tõrvikutega jooksu mööda peatänavat Tallinna maanteele ja sealt edasi Keilasse. 
2.	Ürituse ajal tagab avaliku korra ja avaliku korra eeskirja täitmise Korraldaja poolt määratud isik – haridus- ja kultuuriosakonna spordi- ja noorsootöö peaspetsialist Siret Matteus.
3.	Korraldus teha teatavaks Lääne Politseiprefektuuri Haapsalu politseijaoskonnale (Lossiplats 4, 90502 Haapsalu), Lääne-Eesti Päästekeskuse Läänemaa päästeosakonnale (Tööstuse 19, 90510 Haapsalu), AS-le Haapsalu Autobaas (Lihula mnt 27, 90506 Haapsalu), AS-le GoBus (Raudtee 2, 90504 Haapsalu) korralduse koopia saatmisega posti teel, haridus- ja kultuuriosakonnale (S. Matteus), linnakeskkonna osakonnale (E.Kallaste) ning SA-le Haapsalu Piiskopilinnus (Ü. Paras) korralduse koopia üleandmisega allkirja vastu.
4.	Korraldus avalikustada väljapanekuga linnavalitsuse fuajees.
5.	Korraldus jõustub teatavakstegemisest.
6.	Korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.

Ingrid Danilov
Linnapea					Erko Kalev
					Linnasekretär